Public procurement notice: Contract Notice
Published: 2025-07-03
Buyer: Region Syddanmark
Country: DK
Region: DK032
Contract type: Services
Procedure: Open procedure
CPV classification: 85000000 | 85141200: Services provided by nurses | 85311000 | 98130000 | 98133000
Estimated value: 21000000 DKK
Submission deadline: 2025-09-15
Award criteria: price

Technical requirements: Er den økonomiske aktør i en situation, som svarer til konkurs i henhold til en tilsvarende procedure, der er fastsat i national ret?
Er den økonomiske aktør selv eller en person, der tilhører den økonomiske aktørs administrations-, ledelses- eller tilsynsorgan eller har beføjelse til at repræsentere eller kontrollere eller til at træffe beslutninger heri, ved en endelig dom blevet dømt for bestikkelse ved en dom afsagt for højst fem år siden, eller hvori en udelukkelsesperiode fastsat direkte i dommen fortsat finder anvendelse? Som defineret i artikel 3 i konventionen om bekæmpelse af bestikkelse, som involverer tjenestemænd ved De Europæiske Fællesskaber eller i Den Europæiske Unions medlemsstater (EFT C 195 af 25.6.1997, s. 1), og i artikel 2, stk. 1, i Rådets rammeafgørelse 2003/568/RIA af 22. juli 2003 om bekæmpelse af bestikkelse i den private sektor (EUT L 192 af 31.7.2003, s. 54). Denne udelukkelsesgrund omfatter også bestikkelse som defineret i den nationale ret gældende for den ordregivende myndighed (den ordregivende enhed) eller den økonomiske aktør.
Er den økonomiske aktør under tvangsakkord uden for konkurs?
Er den økonomiske aktør selv eller en person, der tilhører den økonomiske aktørs administrations-, ledelses- eller tilsynsorgan eller har beføjelse til at repræsentere eller kontrollere eller til at træffe beslutninger heri, ved en endelig dom blevet dømt for deltagelse i en kriminel organisation ved en dom afsagt for højst fem år siden, eller hvori en udelukkelsesperiode fastsat direkte i dommen fortsat finder anvendelse? Som defineret i artikel 2 i Rådets rammeafgørelse 2008/841/RIA af 24. oktober 2008 om bekæmpelse af organiseret kriminalitet (EUT L 300 af 11.11.2008, s. 42).
Har den økonomiske aktør indgået aftaler med andre økonomiske aktører med henblik på konkurrencefordrejning?

Eligibility requirements: Det er et minimumskrav, at Tilbudsgiver har relevant erfaring inden for de seneste 3 år udregnet fra datoen for tilbudsfristen. Således skal Tilbudsgiver dokumentere, at Tilbudsgiver har opnået erfaring, der opfylder nedenstående minimumskrav:

1 Tilbudsgiver skal inden for de seneste 3 år have opnået erfaring med at arbejde med socialt udsatte og borgere i hjemløshed. 

2 Tilbudsgiver skal inden for de seneste 3 år have opnået erfaring med drive et omsorgscenter, der rummer beboere med somatiske, sociale og psykiske udfordringer. 

3 Tilbudsgiver skal inden for de seneste 3 år have opnået erfaring med at koordinere og støtte beboerne i at få hjælp under og efter ophold på et omsorgscenter fra kommunale- eller NGO-tilbud som eksempelvis hjemmesygepleje, rusmiddelbehandling eller herberger.

4 Tilbudsgiver skal inden for de seneste 3 år have opnået erfaring med at arbejde med personer, der har et misbrug af alkohol, stoffer eller lignende, og have erfaring med at arbejde med socialt udsattes skadesreduktion. 

5 Leverandøren skal inden for de seneste 3 år have opnået erfaring med at arbejde med frivillige – herunder rekruttering af frivillige.

Tilbudsgiver skal i ESPD eller i separat dokument, der vedlægges tilbuddet, beskrive den relevante erfaring i henhold til ovenstående. Der skal som en del af beskrivelsen angives en kontaktperson/kontaktpersoner (med angivelse af titel, telefonnummer og e-mailadresse), herunder hos fx Tilbudsgivers kunder, ligesom at Ordregiver efterfølgende kan udbede sig yderligere dokumentation for den oplyste erfaring. Ordregiver forbeholder sig ret til at kontakte vedkommende kontaktperson.

Såfremt Tilbudsgiver er et konsortium, jf. udbudsbetingelsernes pkt. 6.4, eller baserer sig på andres tekniske/faglige formåen for at overholde minimumskravet, jf. pkt. 6.5, er det tilstrækkeligt, at én af de medvirkende virksomheder overholder kravet vedr. erfaring. Baserer Tilbudsgiver sig på andre enheders tekniske/faglige erfaringer vedrørende udførelsen af konkrete dele af ydelserne, som udbuddet omfatter, skal de konkrete dele af ydelserne under kontrakten udføres af den enhed, som Tilbudsgiver baserer sig på.
Det er som udgangspunkt ikke lovligt for Ordregiver at tillade Tilbudsgiver at korrigere et fejlbehæftet tilbud efter tilbudsfristen, idet dette kun lader sig gøre inden for de rammer, der følger af udbudslovens § 159, stk. 5.
Kontrakten skal gennemføres under hensyntagen til miljø og klima, ligesom parterne under Kontrakten skal påtage sig et socialt ansvar. Se yderligere udkast til kontrakt pkt. 7.

Leverandøren skal sikre, at ansatte hos Leverandøren og eventuelle underleverandører, som medvirker til at opfylde Kontrakten i Danmark, er sikret løn (herunder særlige ydelser), arbejdstid og andre arbejdsvilkår i henhold til udkast til kontrakt pkt. 9.3 og kontraktbilag 11.

Leverandøren skal derfor sikre, at de medarbejdere, der anvendes ved udførelsen af kontrakten, ikke har forhold på deres straffeattester, der kan skabe tvivl herom, herunder forhold vedr. vold, trusler om vold, tyveri og lignende. Der henvises til udkast til kontrakt pkt. 9.7.
Identificering af det økonomiske mest fordelagtige tilbud vil ske ved anvendelse af tildelingskriteriet ”Pris”, idet Ordregiver agter at indgå kontrakt med den Tilbudsgiver, der afgiver tilbud med den laveste pris, jf. Kontraktbilag 3.
Følgende klagefrister gælder ved klage til Klagenævnet for Udbud

Ved et udbud med prækvalifikation efter udbudsloven, ved forsyningsvirksomhedsdirektivet eller tilbudsloven skal en klage over ikke at være blevet prækvalificeret indgives inden for 20 kalenderdage. Dette er regnet fra dagen efter ordregivers afsendelse af underretning om prækvalifikation.

Andre klager over udbud eller beslutninger, f.eks. tildeling af kontrakter, omfattet af udbudslovens afsnit II eller III eller forsyningsvirksomhedsdirektivet skal indgives 45 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt.

Hvis klagen handler om overtrædelser af tilbudsloven eller udbudslovens §§ 191 og 192, er klagefristen på 45 kalenderdage regnet fra dagen efter ordregiverens underretning om tildelingsbeslutningen.

Klager over indgåelse af rammeaftale efter udbudsloven (afsnit II, III og §§ 191 og 192), forsyningsvirksomhedsdirektivet eller tilbudsloven skal være indgivet til klagenævnet inden 6 måneder regnet fra dagen efter ordregiverens underretning om tildelingsbeslutningen.

Klager over indgåelse af en kontrakt baseret på en rammeaftale med genåbning af konkurrence eller et dynamisk indkøbssystem omfattet af udbudslovens afsnit II eller III eller forsyningsvirksomhedsdirektivet skal være indgivet til klagenævnet inden 30 kalenderdage regnet fra dagen efter ordregiverens underretning om tildelingsbeslutningen.

Klager over en ordregivers beslutning om at videreføre en kontrakt (udbudslovens § 185, stk. 2) skal indgives til klagenævnet inden 20 kalenderdage regnet fra dagen efter, at ordregiveren har offentliggjort sin beslutning (udbudslovens § 185, stk. 2, 3. pkt.).

Har ordregiveren fulgt proceduren i lov om Klagenævnet for Udbud § 4, skal en klage over, at ordregiveren i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse indgives til klagenævnet inden 30 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt.

Samtidig med klagens fremsendelse til Klagenævnet for Udbud skal klageren sende en kopi af klagen med bilag til Ordregiveren, gerne pr. e-mail.

Reglerne om klagefrister findes i § 7 i lov om Klagenævnet for Udbud.
Der er ikke offentlig åbning.
Dette udbud omfatter en kontrakt med Region Syddanmark om driften af Omsorgscenter Svalegangen, der er et behandlingssted målrettet hjemløse, herunder bl.a. funktionelt hjemløse, i Region Syddanmark.   Formålet med behandlingsstedet er at etablere omsorgspladser til borgere i hjemløshed efter endt indlæggelse. Målgruppen er borgere i hjemløshed, som har brug for samtidig sundhedsfaglig- og socialfaglig støtte og pleje i en kortere periode umiddelbart efter indlæggelse på et af sygehusene (inklusiv Psykiatrisygehuset) i Region Syddanmark. På den måde bidrager omsorgscenteret til forebyggelse og sundhedsfremme i forhold til den enkelte patient.  Hensigten med opholdet er, at den hjemløse oplever en forbedret fysisk sundhedstilstand i forhold til den konkrete sygdom og en umiddelbar forbedret mental sundhedstilstand, samt at vedkommende får bedre kontakt til eksisterende relevante tilbud.

Tilbuddet for den hjemløse består af et ophold på op til 14 dage, hvor den hjemløse tilbydes pleje, rådgivning og psykosocialt efterværn. Der er flere tilfælde, hvor den hjemløse af forskellige årsager selv ønsker at lade sig udskrive, inden de 14 dage er gået. 

Da omsorgscenteret organiseres som et regionalt behandlingssted, har Region Syddanmark myndighedsansvaret for omsorgshjemmets drift. 

Den daglige drift af centeret varetages i dag af tre medarbejdere (heraf én daglig leder), der alle er ansat af leverandøren samt frivillige, som også er under leverandørens instruktionsbeføjelse. Både de ansatte medarbejdere og de frivillige medarbejdere rekrutteres af leverandøren.

Hvor de ansatte yder sygepleje (udføres af autoriserede sygeplejesker) samt socialrådgiverbistand, tilbyder de frivillige blandt andet et psykosocialt efterværn, hvor de støtter den hjemløse i at skulle ud og klare sig selv efter opholdets afslutning. 

Leverandøren er ansvarlig for at finde egnede lokaler inden for Vejle, Kolding, Fredericia eller Middelfart kommuner, hvor omsorgscentret skal drives. Omsorgscenteret bor i dag til leje i Region Syddanmarks lokaler på Sverigesvej 40 i Middelfart, og består af 7 individuelle lejligheder med eget bad og toilet samt et fællesareal med køkken, spiseplads samt TV-stue. Lejekontrakt er vedlagt som en del af udbudsmaterialet. Den kommende leverandør vil kunne overtage lejemålet  (eksklusiv møbler), men dette er ikke et krav. 

Den af Tilbudsgiver i Kontraktbilag 3 angive pris må ikke overstige 2,8 mio. kr. pr. år. Sker dette, vil tilbuddet blive betragtet som ukonditionsmæssigt og vil blive afvist. Såfremt at prisen reguleres i efterfølgende år i henhold til kontrakten, tillades det, at den herefter gældende pris måtte overstige dette beløb.

Winner: Mercell Holding ASA